Rokiškio rajono savivaldybės bendrojo ugdymo mokyklų

tinklo pertvarkos 2016–2020 metų bendrojo plano

3 priedas

**MOKINIŲ VEŽIOJIMO UŽTIKRINIMO PLANAS**

**I. SITUACIJOS ANALIZĖ**

1. Rokiškio rajono savivaldybėje 2015–2016 m. m. pradžios duomenimis į įvairių tipų

švietimo įstaigas pavežami „*į mokyklą ir iš mokyklos“* 1345 (37 proc. nuo visų mokinių skaičiaus) bendrojo ugdymo mokyklų mokiniai. Papildomai pavežamas 231 Rokiškio technologijos, verslo ir žemės ūkio mokyklos mokinys. Iš viso pavežama 1576 bendrojo ugdymo mokyklų ir profesinės mokyklos mokinių.

2. Mokinių pavežimą vykdo 4 vežėjai:

2.1. UAB „Rokiškio autobusų parkas“, kuris teikia pavėžėjimo paslaugas 67 proc.

mokinių;

2.2. Mokyklos, kurių transportu pavežama 22 proc. mokinių;

2.3. Seniūnijos, kurių transportu pavežama 5 proc. mokinių;

2.4. UAB „Buslita“, kuri teikia pavėžėjimo paslaugas 6 proc. mokinių.

**II. PROGNOZUOJAMI MOKINIŲ PAVEŽIMO POKYČIAI 2016–2020 METAIS**

3. Galima prognozuoti šias bendras mokinių vežiojimo tendencijas:

3.1. Dėl numatomo mokinių skaičiaus mažėjimo bendras pavežamų mokinių skaičius

nedidės;

3.2. Galimas pavežimui skirtų išlaidų padidėjimas:

3.2.1. dėl kintančių kuro kainų;

3.2.2. dėl planuojamų Kelių eismo taisyklių pakeitimų, kuriose siūloma griežtinti vaikų

vežiojimo automobiliuose tvarką.

4. Kadangi švietimo įstaigų tinklo pertvarka 2016–2020 m. vyks pertvarkant įstaigų vidaus

struktūras (mokyklos uždaromos nebus), todėl mokinių pavežime ženklių pokyčių nenumatoma, išskyrus Rokiškio r. Kriaunų pagrindinės mokyklos reorganizavimą:

|  |  |
| --- | --- |
| Rokiškio r. Kriaunų  pagrindinė mokykla | Nuo 2018 m. rugsėjo 1 d. pagrindinio ugdymo programos mokiniams organizuojamas pavėžėjimas į Rokiškio Senamiesčio progimnaziją. |
| Rokiškio Senamiesčio progimnazija | Nuo 2018 m. rugsėjo 1 d. reorganizuotos Rokiškio r. Kriaunų  pagrindinės mokyklos pagrindinio ugdymo programos mokiniams  organizuojamas pavėžėjimas į Rokiškio Senamiesčio progimnaziją. |

5. Rokiškio r. Jūžintų Juozo Otto Širvydo pagrindinės mokyklos patalpose komplektuojamos

Rokiškio r. Kamajų Antano Strazdo gimnazijos klasės: 2016 m. – 4 g kl.; 2017 m. – 3g kl.; 2018 m. – 4g kl., kuriose besimokantys mokiniai pavežami Rokiškio r. Jūžintų Juozo Otto Širvydo pagrindinės mokyklos transportu.

|  |  |
| --- | --- |
| Rokiškio r. Jūžintų Juozo  Otto Širvydo pagrindinė  mokykla | Nuo 2018 m. rugsėjo 1 d. baigusiems pagrindinę mokyklą mokiniams organizuojamas pavėžėjimas į Rokiškio r. Kamajų Antano Strazdo gimnaziją gimnazijos transportu |

6. Siekiant užtikrinti reorganizuotų mokyklų mokinių pavežimą 2017–2018 m. Lietuvos Respublikos švietimo ir mokslo ministerijai bus teikiamos paraiškos dėl geltonųjų autobusų įsigijimo: 2017 m. – Rokiškio r. Kamajų Antano Strazdo gimnazijai, 2018 m. – Rokiškio Senamiesčio progimnazijai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_